CELEX: 62007CN0520
Language: et
Date: 2007-11-22 00:00:00
Title: Kohtuasi C-520/07 P: Euroopa Ühenduste Komisjoni 22. novembril 2007 esitatud apellatsioonkaebus Euroopa Ühenduste Esimese Astme Kohtu (neljas koda laiendatud kooseisus) 12. septembri 2007 . aasta otsuse peale kohtuasjas T-196/02: MTU Friedrischshafen GmbH versus Euroopa Ühenduste Komisjon

26.1.2008   
            
            
               ET
            
            
               Euroopa Liidu Teataja
            
            
               C 22/34
            
         Euroopa Ühenduste Komisjoni 22. novembril 2007 esitatud apellatsioonkaebus Euroopa Ühenduste Esimese Astme Kohtu (neljas koda laiendatud kooseisus) 12. septembri 2007. aasta otsuse peale kohtuasjas T-196/02: MTU Friedrischshafen GmbH versus Euroopa Ühenduste Komisjon
   (Kohtuasi C-520/07 P)
   (2008/C 22/62)
   Kohtumenetluse keel: saksa
   Pooled
   
      Apellant: Euroopa Ühenduste Komisjon (esindajad: K. Gross ja B. Martenczuk)
   
      Teised menetluspooled: MTU Friedrichshafen GmbH
   Apellandi nõuded
   
               —
            
            
               Tühistada Esimese Astme Kohtu 12. septembri 2007. aasta vaidlustatud otsus kohtuasjas T-196/02: MTU Friedrischshafen GmbH versus Euroopa Ühenduste Komisjon;
            
         
               —
            
            
               teha asjas uus otsus ja jätta hagi põhjendamatuse tõttu rahuldamata;
            
         
               —
            
            
               mõista nii apellatsioonikohtu kui ka kohtuasjas T-196/02 esimeses astmes toimunud menetluse kulud põhikohtuasja hagejalt.
            
         Väited ja peamised argumendid
   Esimese Astme Kohus on ekslikult lähtunud sellest, et riigiabi tegeliku saaja tuvastamisel ei saa kasutada võimalust otsustada kättesaadava teabe põhjal. Riigiabi tegeliku saaja tuvastamine on tavapäraselt osa komisjoni otsustest, milles nõutakse õigusvastaselt saadud riigiabi tagastamist. Selle tuvastamine on nimelt hädavajalik õigusvastaselt saadud riigiabi tagastamise tagamiseks. Seetõttu on määruse (EÜ) nr 659/1999 artikli 13 lõikega 1 vastuolus, kui välistada võimalus tuvastada riigiabi tegelik saaja kättesaadava teabe põhjal.
   Teiseks on Esimese Astme Kohus lähtunud ekslikult sellest, et komisjoni otsuse aluseks oli üksnes oletus, mis ei vastanud kättesaadava teabe põhjal tehtava otsuse nõuetele. Esiteks ei ole kättesaadava teabe põhjal tehtava otsuse puhul nõutav absoluutne selgus. Teiseks tugines komisjoni otsus SKL-M-i pankrotihalduri edastatud informatsioonile oskusteabe arenduskulude kohta. Komisjonil oli seega piisav alus arvata, et MTU sai kasu oskusteabe andmisest tema käsutusse.